ОБАВЕШТЕЊЕ

У ВЕЗИ СА РАСПИСИВАЊЕМ ОГЛАСА ЗА ПОЛАГАЊЕ СТРУЧНОГ ИСПИТА ЗА ТУРИСТИЧКОГ ВОДИЧА И ТУРИСТИЧКОГ ПРАТИОЦА 2024/2025.

Министарство туризма и омладине планира расписивање огласа за полагање стручног испита за туристичког водича и туристичког пратиоца **16.** **септембра 2024. године**,а на који се могу пријавити сва заинтересована лица. Рок за подношење пријава почиње да тече наредног дана од дана објављивања огласа.

Пријаве на оглас кандидати достављају искључиво у периоду **од 17. до 23. септембра 2024. године.** Пријаве послате пре и после назначеног рока сматраће се неблаговременим и неће бити узете у разматрање.

Оглас ће се расписати за кандидате са знањем енглеског, француског, немачког, руског, шпанског, италијанског, грчког, пољског, бугарског, румунског, мађарског, кинеског, јапанског, турског, арапског, персијског, хебрејског, норвешког или португалског језика.

Оглас ће бити објављен на званичној интернет страници министарства, а услови огласа садржани су у Правилнику о стручном испиту за туристичког водича и туристичког пратиоца (,,Службени гласник РС”, бр. 99/23).

Молимо вас да редовно пратите интернет страницу Министарства туризма и омладине.